2 లక్షల ఇళ్లకు 38 వేల కోట్లు ఇన్వెస్ట్ముందుకొచ్చిన క్రెడాయ్ సభ్యులుహైదరాబాద్లో 1784 ఇళ్లు.. తిరుపతిలో 50అహ్మదాబాద్లో ప్రాజెక్టును ప్రారంభించిన వెంకయ్యన్యూఢిల్లీ, ఏప్రిల్ 9 (ఆంధ్రజ్యోతి): కేంద్రం ప్రవేశపెట్టిన ‘అందరికీ ఇళ్లు’ పథకంలో ప్రైవేటు సంస్థలు భాగస్వామ్యం అయ్యాయి. రూ.38,003 కోట్ల వ్యయంతో 17 రాష్ట్రాల్లోని 53 పట్టణాల్లో 352 ప్రాజెక్టుల ద్వారా 2,03,851 ఇళ్లను నిర్మించడానికి కాన్ఫెడరేషన్ ఆఫ్ రియల్ ఎస్టేట్ డెవలపర్స్ అసోసియేషన్ ఆఫ్ ఇండియా (క్రెడాయ్)లో సభ్యులు ముందుకొచ్చారు. ఆదివారం ఈ ప్రాజెక్టులను కేంద్ర పట్టణాభివృద్ధి మంత్రి వెంకయ్యనాయుడు అహ్మదాబాద్లో ప్రారంభించారు. అత్యధికంగా మహారాష్ట్రలోని 9 పట్టణాల్లో రూ.15,576 కోట్లతో 1,03,719 ఇళ్లు నిర్మించనున్నారు. తెలంగాణలో హైదరాబాద్ పరిధిలో రూ.663 కోట్లతో 1784 ఇళ్లు నిర్మిస్తారు. ఏపీలో తిరుపతిలో రూ.10 కోట్లతో 50 ఇళ్లు నిర్మించాలని సంస్థలు నిర్ణయించాయి. క్రెడాయ్ వెల్లడించిన లెక్కల ప్రకారం ఒక్కో ఇంటిపై రూ.15 లక్షల నుంచి రూ.30 లక్షల వరకూ ఖర్చవుతుంది. ప్రధాన మంత్రి ఆవాస్ యోజన పథకం(పట్టణ) కింద రూ.95,660 కోట్లతో 17,73,052 ఇళ్లను నిర్మించాలని కేంద్రం నిర్ణయించిన సంగతి తెలిసిందే. పథకంలో భాగంగా ఒక్కో ఇంటి నిర్మాణానికి కేంద్రం రూ.లక్ష నుంచి రూ.2.35 లక్షల వరకూ అందిస్తుంది. ఈ సందర్భంగా వెంకయ్య మాట్లాడుతూ.. ఇళ్ల పథకంలో ప్రైవేటు సంస్థలు పెట్టుబడులు పెట్టడం ఇదే తొలిసారి అన్నారు. తమ శాఖతోపాటు నేషనల్ హౌసింగ్ బ్యాంక్, హడ్కో నుంచి సంపూర్ణ సహకారాలు అందిస్తామని హామీ ఇచ్చారు. ఇంత మంచి కార్యక్రమంలో భాగస్వాములైనందుకు క్రెడాయ్ను అభినందించారు. గుజరాతలో కార్యక్రమం జరగడం సంతోషంగా ఉందని, అక్కడ జన్మించిన మహాత్మాగాంధీ దేశానికి స్వాతంత్య్రం తీసుకొచ్చారని, సర్దార్ పటేల్ దేశాన్ని ఒక్కటిగా ఉంచడానికి కృషి చేశారని, ప్రధాని మోదీ నూతన భారతాన్ని నిర్మిస్తున్నారని వివరించారు.
2 lakshala illaku 38 vela kotlu investmundukocha creaday sabhyuluhaidaraabaadlo 1784 illu.. tirupatilo 50ahmadaabaadlo praajektunu praarambhinchina venkayyanyuudlli, epril 9 (aandhrajyoti): kendram pravesapettina ‘andarikee illu’ pathakamlo praivetu samsthalu bhagaswamyam ayyai. roo.38,003 kotla vyayamtho 17 rashtralloni 53 pattanaallo 352 praajektula dwara 2,03,851 illanu nirminchadaaniki confederation af riyal estate devalapars asosiation af india (creaday)loo sabhyulu mundukochaaru. aadivaaram ee praajektulanu kendra pattanaabhivruddhi mantri venkayyanaayudu ahmadaabaadlo praarambhinchaaru. atyadhikamgaa mahaaraashtralooni 9 pattanaallo roo.15,576 kotlatho 1,03,719 illu nirminchanunnaaru. telamgaanalo hyderabad paridhilo roo.663 kotlatho 1784 illu nirmistaaru. epeelo tirupatilo roo.10 kotlatho 50 illu nirminchaalani samsthalu nirnayinchaayi. creaday velladinchina lekkala prakaaram okko intipai roo.15 lakshala nunchi roo.30 lakshala varakuu kharchavutundi. pradhaana mantri aavas yojana pathakam(pattana) kinda roo.95,660 kotlatho 17,73,052 illanu nirminchaalani kendram nirnayinchina sangati telisinde. pathakamlo bhagamga okko inti nirmaanaaniki kendram roo.laksha nunchi roo.2.35 lakshala varakuu andistundi. ee sandarbhamgaa venkayya maatlaadutuu.. illa pathakamlo praivetu samsthalu pettubadulu pettadam ide tolisari annaru. tama saakhathopaatu neshanal housing bank, hadko nunchi sampuurna sahakaaraalu andistaamani haami icharu. inta manchi kaaryakramamlo bhaagaswaamulainanduku credaaynu abhinandinchaaru. gujaraatalo kaaryakramam jaragadam santoshamgaa undani, akkada janminchina mahatmagandhi deshaniki swaatantyram teesukochaarani, sardar patel deshaanni okkatigaa unchadaaniki krushi chesarani, pradhaani modii noothana bhaarataanni nirmistunnaarani vivarinchaaru.